open-index/open-wikipedia-markdown huggingface dataset:
Fani (Mali)

**Fani** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen varrella 70 kilometriä Blasta koilliseen. Kunnassa on 13&nbsp;800 asukasta.

Fanin kunta rajoittuu etelässä Blan piirin Koulandougoun ja Yangasson, lännessä Korodougoun, pohjoisessa Ségoun piirin Katiénan ja Fatinén ja idässä Sanin piirin N’Goan ja Djéguenan kuntiin.

Entisestä Yangasson arrondissementista erotettuun kuntaan kuuluu 18 kylää. Asukkaista 70 % on bambaroita ja loput markoja, bozoja ja fulbeja. Vallitseva uskonto on islam.

Banijoella sijaitsee vuonna 2007 valmistunut Talon säännöstelypato, joka mahdollistaa 75&nbsp;630 hehtaarin peltoalan keinokastelun. Padon kautta kulkee uusi tie Yangassosta Cinzanaan.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, riisi, durra, puuvilla, maapähkinä, lehmänpapu ja maapapu. Kotieläimiä ovat naudat, lampaat, vuohet, aasit ja siat. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Fanissa pidetään viikoittaiset markkinat.

Palveluihin kuuluvat kuusi alakoulua, yläkoulu, koulutus- ja kehittämiskeskus (CED) ja terveyskeskus. Puhtaan juomaveden saatavuus on 90 %. Kunnassa ei ole sähköverkkoa.

## Lähteet
Kirkaslampi (Ikaalinen)

**Kirkaslampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kirkaslampi on osa Juurijärven-Hulppojärven valuma-aluetta ja se kuuluu Seitsemisen kansallispuistoon.

## Maantietoa
Lammen pituus on 300 metriä, leveys 250 metriä ja sen pinta-ala on 4,6 hehtaaria. Se sijaitsee Seitsemisen kansallispuistossa Koveronnevalla. Suon poikki kulkee pohjois-etelä-suuntaisen lyhyt harju, jonka länsipuolelle lampi jää. Suon tätä osaa kutsutaan Kirkkaanlamminnevaksi. Harjua myöten kulkee tie ja vanha kävelypolku, joka on osa Seitsemisen reitistöä. Lammen kaakkoisrannassa on keittokatos. Lammessa ei ole ojia. Sen rantaviivan pituus on 850 metriä.

## Lähteet
Tarō Daniel

**Tarō Daniel** (s. 27. tammikuuta 1993 New York, Yhdysvallat) on japanilainen tennispelaaja. Parhaimmillaan hän on ollut kaksinpelissä ATP-listan sijalla 64 elokuussa 2018. Daniel pelasi Grand Slam -turnauksen pääsarjassa ensimmäisen kerran Yhdysvaltain avoimissa 2014. Hän saavutti ensimmäisen voittonsa Grand Slam -turnauksessa Ranskan avoimissa 2016, jossa hän voitti ensimmäisellä kierroksella Martin Kližanin. Ensimmäisen ATP-turnausvoittonsa hän saavutti Istanbulissa 2018.

## Lähteet

## Aiheesta muualla
* 
*
Koverolampi

**Koverolampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Koverolampi on osa Juurijärven-Hulppojärven valuma-aluetta. Kovero kuuluu Seitsemisen kansallispuistoon.

## Maantietoa
Lammen pituus on 450 metriä, leveys 400 metriä ja sen pinta-ala on 7,5 hehtaaria. Se sijaitsee Seitsemisen kansallispuistossa Koveronnevan eteläpäässä. Siihen on kaivettu kaksi suo-ojaa, joista itäinen on samalla lammen laskuoja. Sen rantaviivan pituus on 1,8 kilometriä. Lampi on autio, mutta sen eteläpuolella sijaitsee entinen Koveron maatila. Maatilan kautta kulkee Koveronnevan ylittävä maantie, joka ohittaa Kirkaslammen. Koverolammen länsipuolelta kulkee kansallispuiston reitistöön kuuluva kävelypolku.

## Seitsemisen kansallispuisto
Lammen luonaiskulmalla sijaitsee yöpymis- ja nuotiopaikka, jonka yhteydessä on myös käymälä. Koveron kruunumetsätorppa toimii kansallispuiston museona ja sieltä saa myös vettä kaivosta.

## Lähteet
Aimo Jäderholm

**Aimo Erkki Jäderholm** (28. elokuuta 1916 Helsinki – 10. toukokuuta 2012 Helsinki) oli suomalainen toimitusjohtaja, lyhytelokuvien ohjaaja ja kuvaaja ja elokuvaneuvos.

Jäderholm oli vuodesta 1938 alkaen Suomi-Filmi Oy:n palveluksessa laboratorioapulaisena, kuvausryhmien apumiehenä ja stuntratsastajana. Vuodesta 1946 alkaen hän toimi Suomi-Filmin lyhytkuvaosaston elokuvaajana tehden tilaustyönä elokuvaesitysten alkupaloja ja uutisfilmejä. Vuonna 1957 Jäderholm perusti yhdessä vaimonsa Kirstin kanssa Sektor-Filmi Oy:n joka tuotti 35 millimetrin tilaus- ja mainoselokuvia. Sektor-Filmi toimi vuoteen 1985 saakka ja viimeisen elokuvansa Jäderholm kuvasi 1990. Hän sai elokuvaneuvoksen arvonimen 1979 ja valtion ylimääräisen taiteilijaeläkkeen toukokuusta 1987 alkaen.

Eläkkeellä ollessaan Jäderholm kirjoitti Espanjassa 1990-luvulla laajan omaelämäkerrallisen teoksen *Kultainen kamera*, joka julkaistiin 2002.

## Kirjallista tuotantoa
* *Kultainen kamera : elokuvaneuvos muistelee*. A. Jäderholm, Helsinki 2002 

## Lähteet
Forza Motorsport 6

**Forza Motorsport 6** on Turn 10 Studiosin kehittämä ja Microsoft Game Studiosin julkaisema ajopeli. Peli julkaistiin Xbox Onelle vuonna  ja Microsoft Windowsille seuraavana vuonna.

Pelin tuomia uudistuksia ovat kilpailut yöaikaan ja sadekelillä.

## Lähteet

## Aiheesta muualla
* 
* Kotisivut
Belize kesäolympialaisissa 2016

**[[Belize]]** osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana sekä avajaisissa että päättäjäisissä toimi pikajuoksija Brandon Jones.

## Joukkue
### Judo

* Renick James – miesten alle 90&nbsp;kg

### Yleisurheilu

;Juoksulajit

* Brandon Jones – miesten 200&nbsp;m
* Katy Sealy – naisten 100&nbsp;m aidat

## Lähteet
Käsipallo kesäolympialaisissa 2016 – miesten turnaus

**Miesten käsipalloturnaus** vuoden 2016 kesäolympialaisissa alkoi 7. elokuuta ja päättyy 21. elokuuta. Ottelut pelataan Future Arenassa. Kultaa saavutti Tanska voitettuaan loppuottelussa Ranskan. Pronssia voitti Saksa.

## Karsinnat

## Alkulohkot

### Lohko A

### Lohko B

## Pudotuspelit

## Lähteet
Käsipallo kesäolympialaisissa 2016 – naisten turnaus

**Naisten käsipalloturnaus** vuoden 2016 kesäolympialaisissa alkoi 6. elokuuta ja päättyi 20. elokuuta. Ottelut pelattiin Future Arenassa. Turnaukseen osallistui 12 maata. Olympiakultaa voitti Venäjä, jolle mestaruus oli ensimmäinen. Loppuottelussa se voitti Ranskan. Kolmanneksi sijoittui Norja.

## Karsinnat

1 Norja voitti sekä Euroopan-mestaruuskilpailut että maailmanmestaruuden, joten lopputurnaukseen karsiutui Euroopan-mestaruuskilpailujen toinen Espanja.

## Alkulohkot

### Lohko A

### Lohko B

## Pudotuspelit

## Lähteet
Benin kesäolympialaisissa 2016

**[[Benin]]** osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana sekä avajaisissa että päättäjäisissä toimi miekkailija Yémi Apithy. Benin ei voittanut Rion olympialaisissa mitaliakaan.

## Joukkue
### Judo

Celtus Dossou Yovo oli ainoa beninläinen judoka. Hän kilpaili miesten alle 90 kg sarjassa. Yovo voitti ensimmäisellä kierroksella Célio Diasin, mutta hävisi toisella kierroksella ruotsalaiselle Marcus Nymanille.

### Miekkailu

Yémi Apithy kilpaili miesten säilässä. Apithy hävisi ensimmäisellä kierroksella saksalaiselle Max Hartungille.

### Uinti

Uinnissa Beninillä oli kaksi edustajaa. Jules Bessan ui miesten 50 metrin vapaauinnissa. Hän ui alkuerissä ajan 27,32, joka oikeutti 77. sijaan. Laraïba Seibou ui naisten 50 vapaauinnin alkuerissä ajan 33,01. Tämä oli alkuerien 77. nopein aika.

### Yleisurheilu

Yleisurheilussa Beninillä oli kahden urheilijan edustus. Miesten 200 metrillä Didier Kiki juoksi alkuerissä ajan 22,27, mikä ei riittänyt jatkoon. Noélie Yarigo kilpaili naisten 800 metrillä. Hänen aikansa 1,59,12 riitti alkueristä jatkoon. Välierissä hän juoksi ajan 1,59,78, joka riitti eränsä viidenteen sijaan. Tämä ei riittänyt loppukilpailuun.

## Lähteet
TrackMania Turbo

**TrackMania Turbo** (lyhennettynä **TMT**) on Nadeon kehittämä ja Ubisoftin julkaisema ajopeli. Peli julkaistiin PlayStation 4- ja Xbox One -alustoille Etelä-Amerikassa 22. maaliskuuta 2016 ja koko maailmassa 24. maaliskuuta 2016. Microsoft Windowsille se julkaistiin 24. maaliskuuta 2016.

## Aiheesta muualla
* Kotisivut
*
Erkki Lahti (kuvanveistäjä)

** Erkki Annanpoika Lahti** (10. elokuuta 1816 Evijärvi – 22. helmikuuta 1858 Oulu) oli suomalainen itseoppinut Evijärveltä kotoisin ollut kuvanveistäjä ja puuseppä.

Lahti veisti Ähtävän, Ilmajoen, Lappajärven, Kruunupyyn ja Pedersören kirkkojen puiset vaivaisukot. Kirjailija Antti Tuuri on tehnyt vuonna 1983 Lahdesta näytelmän nimeltä *Pittipoika*.

Lahden äidin Anna Erkintyttären (1777–1839) isä Erkki Juhonpoika (1747–1808) oli syntyään Kerttuan Kankkoselta ja oli Lahden syntymäpaikan Surma-ahon (Lahti) uudistilallinen.

## Valokuvia vaivaisukoista

File:Lappajärven vaivaisukko.JPG|*Lappajärven vaivaisukko*, 1841, Lappajärvi.
File:Evijärven_vaivaisukko_1842_Erkki_Lahti_1715.jpg|*Evijärven vaivaispoika*, 1842, Evijärvi.
File:Poor man statue in Esse Finland.jpg|*Ähtävän vaivaisukko*, 1860 (n.), Pedersören kunta. 
File:Church, Ilmajoki, 20090618-05.jpg|*Ilmajoen vaivaisukko, Ilmajoki.
Tiedosto:Kruunupyyn vaivaisukko.jpg|*Kruunupyyn vaivaisukko*, Kruunupyy.
File:Fattigmanskassa ved Pedersöre kyrka.JPG|*Pedersören vaivaisukko*, Pietarsaari. 
</gallery>

== Lähteet ==


== Kirjallisuutta ==
* [[Väinö Tuomaala]] : *Erkki Lahti, pohjalainen kuvanveistäjä 1816-1858''. Järviseudun museon julkaisuja 5. Seinäjoki 1967
Bhutan kesäolympialaisissa 2016

**[[Bhutan]]** osallistui kesäolympialaisiin 2016. Sitä edusti kaksi urheilijaa kahdessa lajissa. Joukkueen lipunkantajana avajaisissa toimi jousiampuja Karma ja päättäjäisissä puolestaan ampuja Kunchang Lenzu. Kyseessä oli maan yhdeksäs esiintyminen olympialaisissa.

## Joukkue
### Ammunta

* Kunchang Lenzu – naisten 10&nbsp;m ilmakivääri

### Jousiammunta

* Karma – naisten yksilökilpailu

## Lähteet
Sistranda

**Sistranda** on kylä Frøyan kunnassa Norjassa. Sistranda sijaitsee noin neljä kilometriä Hammarvikasta pohjoiseen. Kylässä oli 810 asukasta vuonna 2013 ja sen pinta-ala oli 0,85 neliökilometriä.

## Lähteet
Luettelo uinnin olympiamitalisteista

**Uinti** on yksi kesäolympialaisten alkuperäisistä lajeista, se on ollut lajivalikoimassa vuodesta 1896 alkaen. Menestynein maa olympialaisten uinnissa on ylivoimaisesti Yhdysvallat.

## Miehet
### Nykyiset tapahtumat
#### 50 metrin vapaauinti

#### 100 metrin vapaauinti

#### 200 metrin vapaauinti

#### 400 metrin vapaauinti

#### 1 500 metrin vapaauinti

#### 100 metrin selkäuinti

#### 200 metrin selkäuinti

#### 100 metrin rintauinti

#### 200 metrin rintauinti

#### 100 metrin perhosuinti

#### 200 metrin perhosuinti

#### 200 metrin sekauinti

#### 400 metrin sekauinti

#### 4 × 100 m vapaauintiviesti

|-
| colspan = 4 | *1976-1980 ei olympiaohjelmassa*

#### 4 × 200 m vapaauintiviesti

#### 4 × 100 m sekauintiviesti

#### 10 kilometrin avovesiuinti

### Poistetut tapahtumat
#### 50 jaardin vapaauinti

#### 100 jaardin vapaauinti

#### 220 jaardin vapaauinti

#### 440 jaardin vapaauinti

#### 500 metrin vapaauinti

#### 880 jaardin vapaauinti

#### 1 000 metrin vapaauinti

#### 1 200 metrin vapaauinti

#### 1 mailin vapaauinti

#### 4 000 metrin vapaauinti

#### 100 jaardin selkäuinti

#### 400 metrin rintauinti

#### 440 jaardin rintauinti

#### 4 × 50 jaardin vapaauintiviesti

#### 200 metrin joukkueviesti

#### 200 metrin esteuinti

#### Sukellusuinti

#### Merimiesten 100 m vapaauinti

## Naiset
### Nykyiset tapahtumat
#### 50 metrin vapaauinti

#### 100 metrin vapaauinti

#### 200 metrin vapaauinti

#### 400 metrin vapaauinti

#### 800 metrin vapaauinti

#### 100 metrin selkäuinti

#### 200 metrin selkäuinti

#### 100 metrin rintauinti

#### 200 metrin rintauinti

#### 100 metrin perhosuinti

#### 200 metrin perhosuinti

#### 200 metrin sekauinti

#### 400 metrin sekauinti

#### 4 × 100 m vapaauintiviesti

#### 4 × 200 m vapaauintiviesti

#### 4 × 100 m sekauintiviesti

#### 10 km avovesiuinti

### Poistetut tapahtumat
#### 300 metrin vapaauinti

## Lähteet
Evan McMullin

**Evan McMullin** (s. 2. huhtikuuta 1976 Provo, Utah) on yhdysvaltalainen entinen CIA-agentti, joka oli sitoutumattomana ehdokkaana Yhdysvaltain presidentinvaaleissa 2016. McMullin työskenteli CIA:ssa vuosina 1999–2011. Sen jälkeen hän on työskennellyt investointipankki Goldman Sachsissa, uudelleen valtion palveluksessa kansallisen turvallisuuden neuvonantajana vuodesta 2013 sekä vuodesta 2015 edustajainhuoneen republikaanisen ryhmän palveluksessa.

McMullin opiskeli Brigham Youngin yliopistossa ja suoritti myöhemmin MBA-tutkinnon Whartonissa. McMullin on mormoni, ja hän oli kaksi vuotta lähetyssaarnaajana Brasiliassa. CIA:ssa työskennellessään hän oli peitetehtävissä 10 vuotta.

Vuoden 2016 elokuussa McMullin ilmoitti lähtevänsä presidentinvaaliehdokkaaksi. Hän kuului republikaaniseen puolueeseen, mutta lähti vaaleihin sitoutumattomana ehdokkaana. Lokakuussa hän nousi joissakin kannatusmittauksissa suosituimmaksi ehdokkaaksi Utahin osavaltiossa, jonka asukkaista noin 60 prosenttia on mormoneja. Koko maassa mormoneja on 1,6 prosenttia. Republikaanit ovat voittaneet äänienemmistön Utahissa edellisissä 12 presidentinvaaleissa, ja mikäli McMullin olisi voittanut Utahissa, se olisi ollut ensimmäinen kerta lähes 40 vuoteen, kun joku voittaisi minkään osavaltion valitsijamiehet kahden suurimman puolueen ulkopuolelta.

McMullinin strategiana oli yrittää saada sen verran valitsijamiehiä (Utahilla on kuusi), ettei kumpikaan pääehdokkaista, Hillary Clinton tai Donald Trump, saisi voittoon vaadittavia 270 valitsijamiestä, jolloin Yhdysvaltain edustajainhuone valitsee presidentin kolmesta eniten ääniä saaneista. Viimeisin edustajainhuoneen valitsema presidentti oli John Quincy Adams vuonna 1824. McMullin jäi kuitenkin kolmanneksi Utahissa saatuaan äänistä 20,6 prosenttia. Trump sai noin 47 ja Clinton noin 28 prosenttia osavaltion äänistä. Koko maan äänistä McMullin sai 0,54 prosenttia, noin 730&nbsp;000 ääntä.

McMullinin varapresidenttiehdokas oli republikaanisessa puolueessa työskennellyt digitaalisen median konsultti Mindy Finn.

McMullin on naimaton.

## Lähteet

## Aiheesta muualla
* Evan McMullinin kotisivut
Tadao Uesako

**Tadao Uesako** (, 14. lokakuuta 1921 Hamada, Shimane – 20. lokakuuta 1986) oli japanilainen telinevoimistelija ja olympiamitalisti.

Uesako kilpaili Helsingin kesäolympialaisissa 1952 jokaisella telineellä. Ottelussa hän oli 15:s, ja joukkuekilpailussa Japani oli viides. Yksittäisillä telineillä Uesako voitti permannolla hopeaa ja hypyssä pronssia. Muilla telineillä hän sijoittui parhaimmillaan 35:nneksi.

## Lähteet
* Tadao Uesako Bio, Stats and Results  Olympics at Sports-Reference.com 

### Viitteet
Tåsinge

**Tåsinge** (Taasinge) on saari Fynin eteläpuolella. Sen pinta on 70 neliökilometriä, ja vuonna 2014 sen väkiluku oli 6124. Se kuuluu Svendborgin kuntaan. Suurin taajama on Vindeby.

Pohjoisessa on silta, joka yhdistää Tåsingen Fyniin ja Svendborgiin. Kaakossa on kaksi siltaa Siøn saaren kautta Langelandiin, josta voi jatkaa lautalla Lollandiin.

Sixten Sparre ja Elvira Madigan karkasivat Tåsingeen, ja heidät on haudattu Landetin hautausmaalle.

Saarella on Valdemarin linna, jonka kuningas Kristian IV rakensi pojalleen Valdemar Christianille.

## Lähteet

## Aiheesta muualla

* Valdemars Slot
* DR P1 Danmark kort
* Ambrosius Stub Selskabet
Erkki Lahti

**Erkki Lahti** -nimisiä henkilöitä ovat:

* Erkki Lahti (1816–1858), suomalainen kuvanveistäjä
* Erkki Lahti (1917–1995), suomalainen koulutuspäällikkö ja majuri
* Erkki Lahti (s. 1946), suomalainen eräkirjailija
* Erkki Lahti (s. 1962), suomalainen pesäpalloilija
Jerzy Jokiel

**Jerzy Paweł Jokiel** (9. elokuuta 1931 Ruda Śląska – 7. lokakuuta 2020 Bochum, Saksa) oli puolalainen telinevoimistelija ja olympiamitalisti.

Jokiel kilpaili sekä Helsingin kesäolympialaisissa 1952 että Rooman kesäolympialaisissa 1960 jokaisella telineellä. Helsingissä hän saavutti permannolla hopeaa. Hänen parhaat muut olympiasijoituksensa olivat permannon ja ottelun kymmenennet sijat Roomassa ja ottelun 13:s sija Helsingissä. Jokielin vaimo oli voimistelun olympiamitalisti Dorota Jokiel. Myös heidän tyttärensä oli olympiafinaalitason telinevoimistelija.

## Lähteet
* 
* Profiili Puolan olympiakomitea 

### Viitteet
EGOT

**EGOT** on amerikanenglannissa käytettävä kirjainlyhenne, joka tulee sanoista *Emmy*, *Grammy*, *Oscar* ja *Tony*. Se tarkoittaa henkilöä, joka on voittanut Yhdysvaltojen neljä merkittävintä viihdealan palkintoa: televisioalan '''E'''mmyn, musiikkialan '''G'''rammyn, elokuva-alan '''O'''scarin ja teatterialan '''T'''onyn. Kukin palkinto myönnetään kulttuurialan eri osa-alueelta ja siksi vain muutama taiteilija on saavuttanut kaikki neljä palkintoa. EGOTin saamista pidetäänkin suurena saavutuksena viihdealalla.

## Voittajat
19 taiteilijaa on saavuttanut kaikki neljä palkintoa:

* Richard Rodgers (1962)	
* Helen Hayes (1977)
* Rita Moreno (1977)
* John Gielgud (1991)	
* Audrey Hepburn (1994)	
* Marvin Hamlisch (1995)	
* Jonathan Tunick (1997)	
* Mel Brooks (2001)
* Mike Nichols (2001)	
* Whoopi Goldberg (2002)	
* Scott Rudin (2012)	
* Robert Lopez (2014)
* John Legend (2018)
* Tim Rice (2018)
* Andrew Lloyd Webber (2018)
* Alan Menken (2020)
* Jennifer Hudson (2022)
* Viola Davis (2023)
* Elton John (2024)
* Steven Spielberg (2026)

## Lähteet
Vladimir Beljakov

**Vladimir Timofejevitš Beljakov** (, 2. tammikuuta 1918 Dmitrov, Venäjän neuvostotasavalta – 21. toukokuuta 1996 Moskova, Venäjä) oli Neuvostoliittoa edustanut telinevoimistelija ja olympiavoittaja.

Beljakov kilpaili Helsingin kesäolympialaisissa 1952 jokaisella telineellä. Hän voitti joukkuekilpailussa kultaa ja sijoittui ottelussa kuudenneksi. Yksittäisillä telineillä hän sijoittui kymmenen parhaan joukkoon myös hevosella (seitsemäs) ja nojapuilla (kahdeksas).

## Lähteet
* Vladimir Belyakov Bio, Stats and Results  Olympics at Sports-Reference.com 

### Viitteet
Mihail Perlman

**Mihail Romаnovitš Perlmаn** (myös **Perelman**, , 21. maaliskuuta 1921 Moskova, Venäjän SFNT – 8. elokuuta 2002 Moskova, Venäjä) oli Neuvostoliittoa edustanut telinevoimistelija ja olympiavoittaja.

Perlman kilpaili Helsingin kesäolympialaisissa 1952 jokaisella telineellä. Hän voitti joukkuekilpailussa kultaa ja sijoittui ottelussa 11:nneksi. Yksittäisillä telineillä hän sijoittui parhaimmillaan hevosella neljänneksi.

## Lähteet
* Mikhail Perlman Bio, Stats and Results  Olympics at Sports-Reference.com 

### Viitteet
Go-Nara

**Go-Nara** (; 26. tammikuuta 1495 – 27. syyskuuta 1557) oli perinteisen japanilaisen tiedon mukaisesti Japanin 105. keisari. Hän oli vallassa Sengoku-kaudella vuosina 1526–1557. Vanhassa englanninkielisessä kirjallisuudessa hänestä käytetään myös nimitystä **Nara II**.

## Taustaa
Go-Nara oli Go-Kashiwabaran toinen poika. Hänen äitinsä oli Fujiwara Fujiko. Go-Nara nousi keisariksi isänsä kuoltua vuonna 1526 ja oli vallassa 31 vuotta. Hän kuoli vuonna 1557, jolloin hänen vanhin poikansa Ōgimachi peri vallan.

## Katso myös
*Japanin keisari
*Luettelo Japanin keisareista

## Lähteet
Jean Tschabold

**Jean Louis Tschabold** (25. joulukuuta 1925 – 29. huhtikuuta 2012 Épalinges) oli sveitsiläinen telinevoimistelija, olympiamitalisti ja maailmanmestari.

Tschabold saavutti Helsingin kesäolympialaisissa 1952 hopeaa joukkuekilpailusta. Ottelussa hän sijoittui kahdeksanneksi ja yksittäisillä telineillä hän sijoittui kolmesti kymmenen parhaan joukkoon oltuaan nojapuilla viides, rekillä kuudes ja hevosella kahdeksas. Joukkuekilpailussa Tschabold voitti myös maailmanmestaruuden Baselissa 1950 ja MM-pronssia Roomassa 1954.

Tschabold voitti myös useita Sveitsin mestaruuksia ja toimi kilpauransa jälkeen lajin televisiokommentaattorina. Hän kuoli 86-vuotiaana 29. huhtikuuta 2012.

## Lähteet
* Jean Tschabold Bio, Stats and Results  Olympics at Sports-Reference.com 

### Viitteet
Hans Schwarzentruber

**Johannes ”Hans” Schwarzentruber** (25. maaliskuuta 1929 Luzern – 23. marraskuuta 1982 Luzern) oli sveitsiläinen telinevoimistelija ja olympiamitalisti.

Schwarzentruber saavutti Helsingin kesäolympialaisissa 1952 hopeaa joukkuekilpailusta. Hän kilpaili myös Rooman kesäolympialaisissa 1960, missä Sveitsi oli joukkuekilpailun kahdeksas. Henkilökohtaisissa olympiakilpailuissa Schwarzentruber sijoittui vain kerran 30 parhaan joukkoon oltuaan Helsingissä nojapuilla 18:s. Hän saavutti joukkuekilpailussa myös MM-pronssia Roomassa 1954.

## Lähteet
* Hans Schwarzentruber Bio, Stats and Results  Olympics at Sports-Reference.com 

### Viitteet
Dirt Rally

**Dirt Rally** (tyylitelty **DiRT Rally**) on Codemastersin kehittämä ja julkaisema ajopeli. Peli julkaistiin Microsoft Windowsille 7. joulukuuta 2015. PlayStation 4:lle ja Xbox Onelle se julkaistiin 5. huhtikuuta 2016 ja Linuxille 2. maaliskuuta 2017.

Codemasters ilmoitti blogissaan 26. syyskuuta 2018 seuraajan *[[Dirt Rally 2.0|Dirt Rally 2.0:n]]* julkaisusta 26. helmikuuta 2019.

## Pelaaminen
Peli keskittyy ralli-kilpailemiseen ja lisää rallicross- sekä vuorinousu-moodit. Pelissä on uramoodi ja rallicross-kilpailuissa on moninpelituki.

## Kehitys
Pelin kehitti pieni osasto Codemastersin sisällä ja peli siirtyi *Dirt*-sarjan tyylistä kohti realistisempaa. Pelin ohjaaja Paul Coleman on toiminut myös kartanlukijana ja hän äänitti nuotit, joiden äänityksessä hän käytti D-Box-järjestelmää saadakseen ääneen vaikutuksen tärinästä ja auton liikkeistä. Kustannuksien vuoksi autojen ääniä äänitettiin tavallisten ajotestien aikana ja äänistä vastaava ryhmä halusi äänittää oikean kuormituksen alla. Codemastersin rahahuolien vuoksi autojen lisenssien saaminen peliin tuotti vaikeuksia, mutta osalle sovittiin rojaltimaksut julkaisun jälkeen. Peli ei ollut täysi simulaatio, mutta tarpeeksi vakuuttava pärjätäkseen muiden markkinoilla olevien vaihtoehtojen kanssa.

## Vastaanotto
Peli sai neljä viidestä tähdestä Muropaketin arvostelussa.

V2.fi antoi pelille neljä tähteä viidestä arvostelussaan.

Peli sai GameSpotin arvostelussa arvosanaksi 8/10.

Peli sai IGN:n arvostelussa arvosanaksi 8.9/10.

## Lähteet

## Aiheesta muualla
* 
* Kotisivut
Iosif Berdijev

**Iosif Konstantinovitš Berdijev** (, 26. marraskuuta 1924 Ašgabat, Turkmenistanin SNT – 27. helmikuuta 1992 Kiova, Ukraina) oli Neuvostoliittoa edustanut telinevoimistelija ja olympiavoittaja.

Berdijev kilpaili Helsingin kesäolympialaisissa 1952 jokaisella telineellä. Hän voitti joukkuekilpailussa kultaa ja sijoittui ottelussa kymmenenneksi. Yksittäisillä telineillä hänen paras sijoituksensa oli hypyn seitsemäs sija.

## Lähteet
* Iosif Berdiyev Bio, Stats and Results  Olympics at Sports-Reference.com 

### Viitteet
Walter Lehmann

**Walter Lehmann** (13. tammikuuta 1919 – 23. syyskuuta 2017) oli sveitsiläinen telinevoimistelija, olympiamitalisti ja maailmanmestari.

Lehmann saavutti Lontoon kesäolympialaisissa 1948 hopeamitalit ottelusta, rekiltä ja joukkuekilpailusta ja sijoittui renkailla neljänneksi, nojapuilla viidenneksi ja hypyssä kahdeksanneksi. Lehmann kamppaili Lontoossa mitaleistaan muun muassa suomalaista Veikko Huhtasta vastaan. Kaksi vuotta myöhemmin Baselin koti-MM-kilpailuissa Lehmann sai jälleen kovimman vastuksen maanmiehiltään ja suomalaisilta, etenkin Olavi Ropeelta. Lehmann onnistui kuitenkin voittamaan kolme kultamitalia ja lisäksi kolme MM-pronssia.

## Lähteet
* Walter Lehmann Bio, Stats and Results  Olympics at Sports-Reference.com 

### Viitteet
Forza Horizon 3

**Forza Horizon 3** on Playground Gamesin kehittämä ja Microsoft Studiosin julkaisema avoimen pelimaailman ajopeli. Se julkaistiin syyskuussa 2016 Windowsille ja Xbox Onelle. Peli on jatkoa vuonna 2014 ilmestyneelle *[[Forza Horizon 2]]* -pelille.

Peli sijoittuu Australiaan.

## Lähteet

## Aiheesta muualla
* 
* Kotisivut
Ernst Gebendinger

**Ernst Gebendinger** (10. helmikuuta 1926 Winterthur – 23. toukokuuta 2017 Winterthur) oli sveitsiläinen telinevoimistelija, olympiamitalisti ja maailmanmestari.

Gebendinger saavutti Helsingin kesäolympialaisissa 1952 hopeaa joukkuekilpailusta. Henkilökohtaisissa olympiakilpailuissa hän sijoittui parhaimmillaan hevosella 25:nneksi. Baselin koti-MM-kilpailuissa 1950 Gebendinger voitti maailmanmestaruudet permannolla ja hypyssä sekä joukkuekilpailussa.

Gebendinger kuoli synnyinkaupungissaan Winterthurissa 91-vuotiaana 23. toukokuuta 2017.

## Lähteet
* Ernst Gebendinger Bio, Stats, and Results Olympics at Sports-Reference.com 

### Viitteet
Ernst Fivian

**Ernst Fivian** (12. elokuuta 1931 Thun – 15. joulukuuta 2021 Luzern) oli sveitsiläinen telinevoimistelija, olympiamitalisti ja Euroopan mestari.

## Elämä ja urheilu-ura

Fivian saavutti Helsingin kesäolympialaisissa 1952 hopeaa joukkuekilpailusta. Hän kilpaili myös Rooman kesäolympialaisissa 1960, missä Sveitsi sijoittui joukkuekilpailussa kahdeksanneksi. Henkilökohtaisissa olympiakilpailuissa Fivian sijoittui parhaimmillaan seitsemänneksi hypyssä Helsingissä ja permannolla Roomassa. EM-kilpailuista Fivian saavutti permannolta kultamitalin vuonna 1959 ja kaksi hypyn pronssia.

Vuoden 1959 permannon Euroopan-mestaruutensa ansiosta Fivian valittiin kyseisen vuoden Sveitsin vuoden urheilijaksi. Seuraavan kerran sveitsiläistelinevoimistelija voitti Euroopan mestaruuden 31 vuotta myöhemmin. Fivian asui elämänsä viimeiset vuodet luzernilaisessa vanhainkodissa. Hän kuoli Luzernissa 90-vuotiaana 15. joulukuuta 2021.

## Lähteet
* 

### Viitteet

## Aiheesta muualla
*
John Westin

**John Westin** (s. 19. toukokuuta 1992 Kramfors, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Timrå IK:ssa. Hän on pelipaikaltaan vasen laitahyökkääjä. Eliteprospects.com -sivuston mukaan Westin pelaa useimmiten rikkovassa roolissa alemmissa ketjuissa sekä luistelee ja taklaa kovaa. Hänen hyökkäyspään taitonsa ovat rajalliset, mutta Westin osaa kuitenkin tehdä kohtalaisesti myös pisteitä. 

## Ura
### Seuraura
Westinin kasvattajaseura on Kramfors-Alliansen, jossa hän pelasi ensimmäiset miesten pelinsä jo 15-vuotiaana Ruotsin II-divisioonassa kaudella 2007–2008. Westin oli samalla kaudella seuran J18-junioreiden paras pistemies ja maalintekijä tehoilla 24+17=41. Kaudeksi 2008–2009 hän siirtyi MODO Hockeyn junioreihin. Westin voitti J18 Allsvenskanin pudotuspeleissä seuran sisäisen maalipörssin ja jakoi sisäisen pistepörssin voiton Anton Byströmin kanssa tehoilla 2+6=8. Kaudella 2009–2010 hän oli 16 osumallaan MODO:n J20-junioreiden toiseksi paras maalintekijä Daniel Magnussonin jälkeen.

Toukokuussa 2010 Westin teki MODO:n kanssa kolmivuotisen Elitserien-sopimuksen. Montréal Canadiens varasi hänet seitsemännellä kierroksella 207. pelaajana . Samana kesänä hänet varasi myös Metallurg Novokuznetsk 165. pelaajana . Westinin kausi 2010–2011 jäi lyhyeksi harjoituskaudella tulleen käsivamman vuoksi. Hän palasi kaukaloihin kevätkaudella ja pelasi ensimmäisen ja kauden ainoaksi jääneen Elitserien-ottelunsa 19. helmikuuta 2011 Djurgårdens IF:ää vastaan. J20 SuperElitin runkosarjassa Westin pelasi 11 ottelua. Varsinaisella Elitserienin tulokaskaudellaan 2011–2012 hän teki 38 runkosarjaottelussa tehot 1+1=2.

Elokuun 2012 lopulla MODO lainasi Westinin koko kauden 2012–2013 ajaksi HockeyAllsvenskanin nousijajoukkue Asplöven HC:n riveihin. Hän teki siellä 34 runkosarjaottelussa tehot 2+1=3, kunnes Westin lainattiin tammikuussa 2013 loppukaudeksi edelleen sarjatasoa alemmas Ruotsin I-divisioonan Östersunds IK:hon. Kaudeksi 2013–2014 hän siirtyi vuoden mittaisella sopimuksella samassa sarjassa pelanneen IF Sundsvall Hockeyn paitaan. Westin oli 23 joukkueen osumallaan joukkueen toiseksi paras maalintekijä Sebastian Selinin jälkeen.

Kaudeksi 2014–2015 Westin siirtyi vuoden mittaisella sopimuksella Allsvenskan-joukkue Timrå IK:hon. Maaliskuussa 2015 hän teki joukkueen kanssa vuoden mittaisen jatkosopimuksen. Vuotta myöhemmin, toukokuussa 2016 Westinin sopimusta jatkettiin jälleen vuodella.

### Maajoukkueura

Westin pelasi alle 18-vuotiaiden MM-kilpailuissa vuonna 2010, jolloin hän voitti hopeaa. Westin valittiin myös alkulohkossa Sveitsiä vastaan pelatun ottelun päätteeksi Ruotsin joukkueen ottelun parhaaksi pelaajaksi. Yhteensä hän on pelannut kuusi nuorten ja kymmenen poikien maaottelua.

## Muuta
Westinin isoveli Jens pelaa puolustajana Johnin joukkuetoverina Timråssa.

## Tilastot

## Lähteet
*
*

### Viitteet
Dmytro Leonkin

**Dmytro Mаksymovytš Leonkin** (, , 16. joulukuuta 1928 Mys Dobroi Nаdeždy, Venäjän SFNT – 1980 Lviv, Ukrainan SNT) oli Neuvostoliittoa edustanut telinevoimistelija ja olympiavoittaja.

Leonkin kilpaili Helsingin kesäolympialaisissa 1952 jokaisella telineellä. Hän voitti joukkuekilpailussa kultaa ja renkailla pronssia. Muilla telineillä hänen paras sijoituksensa Helsingissä oli hypyn 12. sija.

## Lähteet
* Dmytro Leonkin Bio, Stats and Results  Olympics at Sports-Reference.com 

### Viitteet
Gran Turismo 2

**Gran Turismo 2** on Polyphony Digitalin kehittämä ja Sony Computer Entertainmentin vuonna 1999 julkaisema ajopeli PlayStation 1:lle. Se kuuluu suosittuun *[[Gran Turismo (pelisarja)|Gran Turismo]]* -pelisarjaan.

## Vastaanotto
Peli on saanut IGN:n arvostelussa arvosanaksi 9.8/10.

## Myynti
Peliä on myyty 9,37 miljoonaa kappaletta.

## Ongelmat
Pelissä on eräitä tunnettuja ongelmia, joissa eräät pelaajat eivät voineet läpäistä peliä, sekä *Machine Test* -ominaisuuden liika käyttö johti tallennuksien menettämiseen. Sony tunnisti ongelman ja tarjosi vaihtolevyä kaupasta ostetun tilalle.

## Lähteet

## Aiheesta muualla
*
Formula One Arcade

**Formula One Arcade** on Studio 33 kehittämä ja Sony Computer Entertainmentin julkaisema ajopeli. Peli julkaistiin 19. heinäkuuta 2001 PlayStationille. Peli sisältää kaikki Formula 1 -kauden 2001 tallit, kuljettajat ja radat.
Pia Julin

**Pia Julin** (ent. **Nybäck**, s. 26. joulukuuta 1969) on suomalainen ampuja ja maailmanmestari. Hänet valittiin Ampumaurheiluliiton puheenjohtajaksi vuonna 2012. Lisäksi hän toimii Suomen Olympiakomitean hallituksessa.

Pia Julin voitti kaksoistrapin MM-kultaa vuonna 1999 ja EM-kultaa vuonna 1998. Sydneyn olympialaisissa vuonna 2000 hän sijoittui 13:nneksi. Hän kilpaili taitoluistelussa kansallisella tasolla vuosina 1980–87.

Koulutukseltaan Julin on diplomi-insinööri Teknillisestä korkeakoulusta vuodelta 1997. Lisäksi hän on suorittanut Executive MBA (EMBA) -johtamiskoulutuksen Turun kauppakorkeakoulussa vuonna 2009. Hän on toiminut muun muassa Fiskarsissa tehtaanjohtajana.

## Lähteet
Fiat Uno (2010)

**Fiat Uno** (Typ 327) on Fiatin vuosina 2010–2021 Etelä-Amerikan markkinoille valmistama pieni henkilöautomalli. Se muistuttaa ulkoisesti huomattavan paljon Euroopassa myytävää Fiat Pandaa, mutta on kooltaan tätä hieman suurempi. Vuonna 2013 esitelty pakettiautomalli Fiorino perustuu Unon tekniikkaan. 

Unossa oli voimanlähteenä 1,0- (75&nbsp;hv) tai 1,4-litrainen (85&nbsp;hv) moottori, jotka molemmat toimivat etanolilla ja bensiinillä sekoitussuhteen ollessa vapaa. 

Syksyllä 2014 uudistettiin muun muassa Unon keulan ilmettä. 1,4-litraiseen moottoriin tuli start/stop-järjestelmä. 

## Lähteet

## Aiheesta muualla
Beguené

**Beguené** (myös *Benguènè*) on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen varrella 85 kilometriä Blasta länteen. Kunnassa on 11&nbsp;900 ja keskuskylässä 1&nbsp;200 asukasta.

Beguenén kunta rajoittuu lännessä Blan piirin Falon, pohjoisessa Nialan ja Blan ja idässä Somasson kuntiin sekä etelässä Sikasson alueeseen.

Kuntaan kuuluu 9 kylää. Asukkaat ovat etupäässä bambaroita. Yleisin uskonto on islam. Animismi on katoamassa.

Kunnan liikenneyhteydet ovat heikot. Pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat puuvilla, hirssi, durra, maissi, maapähkinä ja pullokurpitsa. Kotieläimiä ovat naudat, lampaat, vuohet ja aasit. Palveluihin kuuluvat neljä alakoulua, koulutus- ja kehittämiskeskus (CED), kolme lukutaitokeskusta ja koraanikoulua sekä terveyskeskus.

## Lähteet
Jyväskylän suurajot 1993

**Jyväskylän suurajot 1993** olivat 43. Jyväskylän suurajot, ja ne järjestettiin 27.-29. elokuuta 1993. Se oli rallin maailmanmestaruuskauden 1993 yhdeksäs osakilpailu.

## Osallistujat
Kilpailuun ilmoittautui 116 autokuntaa. Mukana olivat tehdastalleista Toyota (Didier Auriol, Juha Kankkunen ja Hannu Mikkola), Subaru (Ari Vatanen ja Markku Alén), Mitsubishi (Kenneth Eriksson ja Armin Schwarz), ja Ford (Malcolm Wilson ja Sebastian Lindholm). Lancian Carlos Sainz puuttui kilpailusta tänäkin vuonna, samoin kuin Fordin tehdaskuljettajat Massimo Biasion ja Francois Delecour. Tommi Mäkinen oli mukana Astra-teamin ilmoittamalla Lancialla.

Kankkusen kartanlukija Juha Piironen oli sairastunut aivoverenvuotoon Argentiinan MM-rallin harjoituksissa. Piirosen tuuraajaksi Argentiinaan palkattu Nicky Grist ajoi Suurajot vielä Armin Schwarzin kanssa, joten Kankkusen kartanlukijana Suurajoissa oli ranskalainen Denis Giraudet.

Suurajot oli Subarun Impreza-mallin ensiesiintyminen MM-rallissa. Subaru oli päättänyt, että uusi auto otetaan käyttöön, kun edellisellä Legacy-mallilla on saavutettu ensimmäinen MM-voitto, mikä tapahtui edellisessä rallissa Uudessa-Seelannissa. 

## Reitti
Reitin pituus oli 1555,92 km, josta erikoiskokeita 507,53 km. Erikoiskokeiden kokonaismäärä putosi 35:een mutta erikoiskokeiden keskipituus kasvoi.

*=ei kokoomataukoa

Ralli oli jälleen kolmipäiväinen vuoden 1989 tapaan. Ensimmäistä kertaa MM-rallihistoriansa aikana Suurajot ei alkanut yleisöerikoiskokeella, vaan ensimmäinen erikoiskoe oli Valkola.

Rallin ainoa kokonaan uusi erikoiskoe oli Hannula. Laajavuoren erikoiskoe oli poissa reitiltä ensimmäistä kertaa rallin MM-arvon aikana.

Savon erikoiskoe ajettiin poikkeuksellisesti eri suuntaan kuin yleensä. Hassin erikoiskokeesta oli tehty 36-kilometrinen yhdistämällä edellisvuoden erikoiskokeen reittiin Paaterin erikoiskoe.

## Kilpailun kulku
Juha Kankkunen johti rallia alusta loppuun lukuun ottamatta EK 26:tta, jolloin Ari Vatanen onnistui nousemaan hetkeksi johtoon. Lauantain päätöserikoiskokeella Vatanen menetti kuitenkin aikaa koska tuulilasin lämmitin ei toiminut ja sää oli sateinen, joskin toisen lähteen mukaan Vatanen ei vain löytänyt tuulilasin lämmittimen kytkintä uudessa autossa intercoolerin nesteiden lennettyä tuulilasille, mikä Vatasen itsensä mukaan johtui konepellille asennetuista lisävaloista, joita ei oltu testattu aiemmin.

Markku Alen keskeytti ensimmäisellä erikoiskokeella. Hän ajoi lievästi ulos, mutta ojassa ollut kivi rikkoi auton jäähdyttimen. Malcolm Wilson puolestaan keskeytti ulosajoon Ouninpohjassa, kaadettuaan tosin autonsa jo perjantaina Ehikissä.

Hannu Mikkola pääsi maaliin Suurajoissa ensimmäistä kertaa vuoden 1983 voittonsa jälkeen.

## Tulokset

N-ryhmän voitti Jarmo Kytölehto.

F2-luokan voitti Bruno Thiry General Motors Europelle sarjassa pisteitä keränneellä Opel Astralla.

## Muuta

* Hannu Mikkolan viimeinen MM-startti

## Lähteet

## Aiheesta muualla
* Rally-Maps.com, erikoiskokeiden reitit kartalla
Emese Szász

**Emese Judit Szász ** (s. 7. syyskuuta 1982, Budapest) on unkarilainen kalpamiekkailija ja olympiavoittaja. Szász oli mukana Pekingin olympialaisissa 2008, jolloin hän pääsi toiselle kierrokselle. Lontoossa 2012 hän pääsi suoraan toiselle kierrokselle, mutta hävisi tällöin eteläkorealaiselle Choi In-Jeongille. Rio de Janeiron olympialaisissa 2016 Szász voitti olympiakultaa.

## Lähteet
Raymond Dot

**Raymond Camille Dot** (20. joulukuuta 1926 Puteaux – 27. kesäkuuta 2015) oli ranskalainen telinevoimistelija.

Dot kilpaili kolmissa kesäolympialaisissa. Lontoossa 1948 hän jäi neljänneksi permannolla, rekillä ja joukkuekilpailussa. Parhaimmillaan hän oli Helsingissä 1952 joukkuekilpailussa 12:s ja Melbournessa 1956 rekillä kymmenes. Maailmanmestaruuskilpailuissa Dot'n huippuhetki osui Baseliin 1950, missä hän voitti ainoana ei-suomalaisena tai -sveitsiläisenä yksittäisen telineen mitalin, pronssimitalit permannolta, nojapuista ja joukkuekilpailusta.

Dot kuoli 88-vuotiaana 27. kesäkuuta 2015.

## Lähteet
* Raymond Dot Bio, Stats and Results  Olympics at Sports-Reference.com 

### Viitteet
Gran Turismo (videopeli)

**Gran Turismo** on Polyphony Digitalin kehittämä ja Sony Computer Entertainmentin vuonna 1997 julkaisema ajopeli PlayStation 1:lle. Peli on suositun *[[Gran Turismo (pelisarja)|Gran Turismo]]* -pelisarjan ensimmäinen osa.

## Vastaanotto
Peli on saanut IGN:n arvostelussa arvosanaksi 9.5/10.

## Myynti
Peli on myynyt 10,85 miljoonaa kappaletta mailmanlaajuisesti.

## Lähteet

## Aiheesta muualla
*
Jana Jegorjan

**Jana Karapetovna Jegorjan** () (s. 20. joulukuuta 1993 Jerevan, Armenia) on venäläis-armenialainen säilämiekkailija ja olympiavoittaja. Jegorjan voitti olympiakultaa Rio de Janeiron olympialaisissa 2016 sekä yksilö- että joukkuekilpailussa.

## Lähteet
Diaramana

**Diaramana** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 50 kilometriä Blasta itään. Kunnassa on 20&nbsp;100 ja keskuskylässä 5&nbsp;200 asukasta (vuonna 2009).

Diaramanan kunta rajoittuu lännessä Blan piirin Samabogon ja pohjoisessa Yangasson kuntiin sekä idässä ja etelässä Sikasson alueeseen.

Kuntaan kuuluu 14 kylää. Asukkaat ovat bambaroita, miniankoja, fulbeja ja boboja. Yleisimmät kielet ovat bambara ja minianka. Vallitseva uskonto on islam. Lisäksi on kristittyjä ja animisteja.

Diaramanan kautta kulkee RN6 ja RN12 -maanteiden välinen huonokuntoinen maapohjatie. Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, maissi, riisi, durra, puuvilla, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Diaramanassa ja eräissä muissa kylissä pidetään viikoittaiset markkinat. Palveluihin kuuluvat kaksi lastentarhaa, kymmenen alakoulua, kaksi yläkoulua, koulutus- ja kehittämiskeskus (CED), lukutaitokeskuksia ja koraanikouluja, kulttuurikeskus, kaksi terveyskeskusta ja neuvola.

## Lähteet
Shimanemaru-luokka

**Shimanemaru-luokka** oli keisarillisen Japanin laivaston kahden saattuetukialuksen muodostama alusluokka.

## Alukset

## Lähteet
*
*

### Viitteet
Diena (Mali)

**Diena** (myös *Diéna*) on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen varrella 95 kilometriä Blasta pohjoiseen. Kunnassa on 9&nbsp;500 ja keskuskylässä 4&nbsp;500 asukasta (vuonna 2009).

Dienan kunta rajoittuu idässä Blan piirin Tounan, etelässä Nialan, Tiemenan ja Falon, lännessä Ségoun piirin Saminén ja pohjoisessa Cinzanan kuntiin.

Kuntaan kuuluu viisi kylää. Asukkaat ovat etupäässä bambaroita. Lisäksi on fulbeja. Yleisin kieli on bambara. Vallitsevat uskonnot ovat islam ja kristinusko.

Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus ja pienimuotoinen kaupankäynti. Tärkeimmät viljelykasvit ovat hirssi, maissi, puuvilla, durra, vesimeloni, pullokurpitsa ja riisi. Kotieläimiä ovat naudat, vuohet ja siipikarja. Dienassa pidetään viikoittaiset markkinat. Palveluihin kuuluvat kolme alakoulua, kaksi koulutus- ja kehittämiskeskusta (CED) ja terveyskeskus.

## Lähteet
Miska Fredman

**Miska Fredman** (s. 1977) on suomalainen pelisuunnittelija ja Ironspine-roolipelikustantamon perustaja. Hänen kirjoitustöitään ovat *[[Astraterra]]*- ja *Sotakarjut*-roolipelit. Roolipelien julkaisemisen lisäksi Fredman n roolipelikarttataiteilija.

Fredman on julkaissut roolipeliteokset *Heimot* (2006), *ENOC – Operaatio Eisenberg* (2009), *Generian Legendat* (2011), *Kärpänen* (2011), *Astraterra* (2014) ja *Sotakarjut* (2017) vuonna 2006 perustamansa Ironspine-roolipelikustantamon kautta. Marraskuussa 2015 Fredman aloitti kuukauden kestävän #mapvember-kartanpiirtotempauksen, jonka tarkoituksena oli piirtää ja julkaista päivittäin yksi roolipelikartta sosiaalisessa mediassa "#mapvember" hashtagillä merkittynä.   

Ropecon palkitsi Miska Fredmanin vuonna 2016 Kultaisella lohikäärmeellä näkyvästä ja merkittävästä työstä roolipelien suunnittelijana.  

## Merkittäviä julkaisuja
* *Heimot*. Tampere, Ironspine, 2006. 
* *E.N.O.C. – Operaatio Eisenberg*. Tampere, Ironspine, 
* *Generian Legendat*. Tampere, Ironspine, 
* *Kärpänen*. Tampere, Ironspine
* *[[Astraterra]]*. Nokia, Ironspine, 2014, 
* *Astraterra: Otus Mekanikus*. Nokia, Ironspine, 2016
* *Astraterra: Mutkia Matkassa*. Nokia, Ironspine, 2016 (Kirjoittanut: *Jonas Mustonen, Kartat: Miska Fredman*)
* *Chthonian Highways – Alpha Playtest Kit*. Nokia, Ironspine, 2016 (Suunniteltu yhteistyössä *Jukka Sorsan* ja *Ville Takasen* kanssa)
* Sotakarjut. Nokia, Ironspine, 2017,  (sid.),  (PDF)

## Lähteet

## Aiheesta muualla
* Miska's Mapsin verkkosivut
* Ironspinen verkkosivut
* Astraterran verkkosivut
Aninkaisten Kiinteistövälitys

**Aninkaisten Kiinteistövälitys Oy** on vuonna 1964 perustettu valtakunnallinen kiinteistönvälitysketju. Sen liiketoiminta perustuu osittain franchising-yrittäjyyteen. Yrityksessä työskentelee noin 70 työntekijää 15 asuntomyymälässä. 

Aninkaisten Kiinteistövälitys Oy:n pääkonttori sijaitsee Turussa, jossa työskentelee noin 20 välittäjää. Emoyhtiön toimipisteiden lisäksi on valtakunnallisesti toistakymmentä franchising-periaatteella toimivaa toimipistettä.

## Historia
Tyyne Blomberg perusti Aninkaisten kiinteistövälityksen vuonna 1964. Yrityksen ensimmäinen nimi oli Aninkaisten välitys. Nimi vaihdettiin, koska se aiheutti väärinkäsityksiä toimialasta. Aninkaisten Kiinteistövälitys on Turun vanhin yksityinen kiinteistönvälitystoimisto.

Vuonna 1998 Aninkaisten kiinteistövälityksessä aloittanut Jethro Rostedt osti yrityksen vuonna 2004. Rostedt oli Aninkaisen toiminnassa mukana 2021 saakka.

Yritys lisäsi vuonna 2008 välittäjiensä määrää 13 välittäjästä 19:ään ja avasi uuden toimipisteen Martinkadulle. Asuntojen myynti supistui koko Suomessa, mutta Aninkaisten Kiinteistövälitys pyrki lisäämään toimeksiantoja muun muassa rakentamalla perinteisen asuntokaupan rinnalle toimintaa nettiin nimelle Aninkainen Plus, johon koottiin paikallisia asuntoalan palveluyrityksiä.

Vuonna 2012 yrityksen liikevaihto liikevaihto kasvoi 26 prosenttia ja oli 2,1 miljoonaa euroa. Yritys avasi toimiston Tampereelle.

Seuraavana vuonna 2013 Aninkaisten Kiinteistövälitys Oy avasi toimiston kauppakeskus Myyrmannissa. Aiemmin yritys oli välittänyt pääkaupunkiseudulla toimitiloja, mutta tällöin mukaan tuli myös asunnonvälitys. 

## Lähteet

## Aiheesta muualla
* Aninkaisten Kiinteistövälityksen www-sivut
Falo

**Falo** on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen varrella 100 kilometriä Blasta maanteitse länteen. Kunnassa on 41&nbsp;100 ja keskuskylässä 5&nbsp;300 asukasta (vuonna 2009).

Falon kunnan pinta-ala on 1&nbsp;377 neliökilometriä. Se rajoittuu koillisessa Blan piirin Dienan, Tiemenan, Nialan ja Beguenén kuntiin, kaakossa Sikasson ja lounaassa Koulikoron alueisiin sekä luoteessa Barouélin piirin Gouendon, Sanandon ja N’Gassolan kuntiin.

Kuntaan kuuluu 26 kylää. Asukkaat ovat bambaroita, somonoja, soninkeja, miniankoja, fulbeja ja boboja. Yleisimmät kielet ovat bambara ja fulani. Vallitseva uskonto on islam. Lisäksi on kristittyjä ja animisteja.

Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, riisi, durra, puuvilla, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Falossa ja kahdeksassa muussa kylässä pidetään viikoittaiset markkinat. Palveluihin kuuluu kahdeksan alakoulua, kolme yläkoulua, kymmenen lukutaitokeskusta, kolme koraanikoulua, nuorisotalo, kolme terveyskeskusta ja viisi äitiysneuvolaa. Kolmessa kylässä on vesijohtoverkko.

## Lähteet
Taru Kuoppa

**Taru Kuoppa** (s. 14. marraskuuta 1983 Kouvola) on suomalainen jousiampuja. Hän edusti Suomea Rion olympialaisissa. Kuopalla on suomenmestaruuskilpailuista aikuisena 2 kultaa, 3 hopeaa ja 1 pronssi ja juniorina 7 kultaa ja 1 hopea. Kuoppa asuu Lahdessa ja edustaa seuratasolla Lahden Vasamaa. Kuoppa lopetti jousiammunnan vuonna 2004, mutta palasi kilpailemaan vuonna 2013. Kuoppa jatkaa uraansa Tokion 2020 olympialaisiin asti.

## Yksityiselämä
Kuopalla on poika. Hän työskentelee elintarvikemyyjänä.

## Lähteet
Reprokuvaus

**Reprokuvaus** (sanasta *[[reproduktio]]*, jäljennös) on kaksi&shy;ulotteisen kuvan kuten valokuvan tai piirroksen jäljentämistä valo&shy;kuvaamalla. Kirjapainoissa tapahtuva repro&shy;kuvaus eli *repro&shy;grafia* erityisellä *repro&shy;kameralla* kehittyi kuvalaattojen valmistuksen eli kemigrafian myötä ja oli erityisesti saksi&shy;taiton aika&shy;kaudella tärkeä työ&shy;vaihe kirja&shy;painojen sivun&shy;valmistus&shy;prosessissa eli paino&shy;materiaalin valmistelussa painatusta varten. Nykyisin termiä repro&shy;kuvaus käytetään vanhojen valokuva&shy;vedosten, -&#8288;negatiivien ja diakuvien tai taide&shy;teosten valo&shy;kuvaamisesta niiden saattamiseksi digitaaliseen muotoon kuva&shy;tiedostoiksi. Tällaista jäljennös&shy;kuvausta voidaan tehdä digi&shy;kameralla tai skannerilla eli kuvanlukijalla. 

## Reprokamera
Reprokamera on suurikokoinen, kiinteästi paikalleen asetettu suurennuskoneen kaltainen laite, jossa on tasaisesti valaistu taso kuvattavalle kohteelle sekä suuri kameraosa objektiiveineen ja valoherkän kuvausmateriaalin suorana pitävine valotustasoineen. Kuvaustason ja kameraosan välistä etäisyyttä voi säätää halutun suurennus- tai pienennyssuhteen aikaansaamiseksi, ja kameraosan linssiä voi liikuttaa syvyyssuunnassa kuvan tarkentamiseksi. Reprokamera voi olla pystysuuntainen (kuvaustaso alla, kamera päällä) tai vaakasuora. Reprokameraa käytetään pimiössä eli ulkopuoliselta valolta eristetyssä tilassa.

### Märkälevytekniikka
Reprokameroiden kuvausmateriaalina käytettiin vuosikymmeniä niin sanottuja märkälevyjä. Jodioitua kollodiumia kaadettiin puhdistetulle liimareunaiselle lasilevylle ja kallisteltiin tasaiseksi kerrokseksi kunnes liuotin haihtui ja neste kuivui kalvoksi. Näin käsitelty levy upotettiin hopeanitraattikylpyyn, kunnes kalvoon ehti muodostua hopeajodidia ja hopeabromidia. Väriltään maitomaiseksi muuttunut kalvo oli nyt valoherkkä, ja valotuksen täytyy tapahtua levyn ollessa vielä kostea. Kuva piti myös kehittää heti valotuksen jälkeen.

## Reprokuvauksen kehitysaskelia
* 1844: Robert Hunt keksi rautavihtrillin eli rautakloridin kehitysominaisuudet. Siitä saatiin reprokuvauksen ns. märkälevytekniikan ensimmäinen kehite.
* 1851: toinen märkälevykehite pyrogallushappo keksittiin.
* 1877: saksalainen Max Jaffé (1845–1938) valmisti ensimmäiset rasterikuvat reprokamerassa. Hän käytti rasterina kuvapinnasta erillään olevaa, tiukaksi pingotettua ja mustaksi värjättyä kangasta.
* 1877: Itävallan Salzburgin ammattikouluun perustettiin maailman ensimmäinen reprokuvauksen linja.
* 1914: Metalli alkoi syrjäyttää puun reprokameroiden runkomateriaalina, kun Falz & Werner toi markkinoille ensimmäisen metallirunkoisen kameran.
* 1920: Märkälevytekniikka alkoi korvautua kuivalla, kun ensimmäinen kuivalevy reprokäyttöön tuli myyntiin.
* 1932: Klimsch-yhtiö toi markkinoille ensimmäisen tarkennusautomatiikalla varustetun vertikaalisen reprokameran.
* 1990-luku: Reprokamerat poistuivat käytöstä, kun siirryttiin digitaaliseen painopinnan valmistukseen.

## Lähteet

## Aiheesta muualla
*